নিজের পরবর্তী ছবি ‘কি অ্যান্ড কা’র প্রসঙ্গে লিঙ্গবৈষম্যের বিষয়ে কথা বললেন করিনা কপূর খান। ছবিতে তাঁর বিপরীতে রয়েছেন অর্জুন কপূর। দুজনেই অন্য রকম চরিত্রে অভিনয় করেছেন ছবিতে।
অর্জুন একজন হোমমেকারের ভূমিকায়। আর করিনার চরিত্র কিয়া কর্পোরেট সেক্টরে চাকরি করে। এ ধরনের চরিত্রে কাজ করা মোটেই সহজ নয়, জানিয়েছেন করিনা। ‘‘ছবিতে লিঙ্গবৈষম্যকে তুলে ধরা হয়েছে। সমাজ এখনও যেটাকে কোনওভাবেই নজরে আনতে চায় না।
এখনকার মহিলারা অনেক বেশি স্বাধীন। সব ক্ষেত্রেই তাঁদের সমান বিচরণ,’’ বলেছেন করিনা। অন্যদিকে ‘কি অ্যান্ড কা’ ছবির নির্মাতারাও একটা ভিডিও প্রকাশ করেছেন। যেখানে করিনা এবং অর্জুন লিঙ্গবৈষম্যের ব্যাপারে বেশ কিছু গতে বাঁধা ধারণা ভাঙতে চেষ্টা করেছেন।